आकाश
आसमान का रंग उसका अपना नहीं होता है। सूर्य से आने वाला प्रकाश जब आकाश में उपस्थित धूल इत्यादि से मिलता है तो वह छितरता जाता है। नीला रंग, अपने अपेक्षाकृत कम तरंगदैर्घ्य के कारण, अन्य रंगों की अपेक्षा अधिक छितरता है। इसलिए आकाश का रंग नीला दिखता है पर यह हर बार नीला हो ज़रूरी नहीं कई बार यह पीला या लाल रंग का भी दिखाई देता है।
मोर
मोर के पंख को भगवान कृष्ण अपने सिर पर लगाते थे जिसकी वजह से मोर भारत में सभी जगहों में प्रिय है। मोर हर साल अपने पंख बदलता है। मोर के पुराने पंख झड़ जाते हैं और उसकी जगह पर नए पंख आ जाते हैं। बहुत से प्राचीन सिक्कों और आकृतियों में मोर के पंख बने हुए मिले हैं। मोर का रंग जन्मजात ऐसा नहीं होता है। बचपन में इसका रंग मोरनी की तरह होता है। कुछ महीनों के बाद इसके रंग में बदलाव आता है और इसके पंखों का विकास होता है।